
КРИТЕРИИ ЗА ОЦЕНЯВАНЕ ПО ИЗОБРАЗИТЕЛНО ИЗКУСТВО 7 КЛАС: Оценката по изобразително изкуство има дидактически и естетически показатели. Дидактическите показатели се отнасят до изпълнението на поставените учебно-практически задачи и до усвояването на определени теоретични знания за изобразителното изкуство, които съответстват на Държавните образователни изисквания. Естетическите показатели отразяват качествените характеристики на възрастовите и индивидуалните творчески прояви на ученика. Оценката по изобразително изкуство е комплексна (съдържа дидактически и естетически показатели).  
ИЗОБРАЗИТЕЛНО ИЗКУСТВО 7 клас 
ОЦЕНЪЧНИ КОМПОНЕНТИ
Очакваните резултати по Изобразително изкуство са ученикът да е усвоил  учебното съдържание по теория и практика на изобразителното изкуство, както и по История на изобразителното изкуство.   I.Теория на Изобразителното изкуство:1.Познава видовете и жанровете изящни изкуства, както и природните форми. 2. Развил е зрителни представи и въображение. 3. Използва  или знае за графични, живописни, пластични и декоративни изразни средства. 4.Познава спецификата на декоративно-приложните изкуства и ги отличава от изящните изкуства.
II .Практически умения:1.Изгражда обем на овални и и ръбести тела чрез светлосянка. 2.Развил е усет за хармонично съчетаване на цветовете. 3. Познава спецификата на декоративно-приложните изкуства и тяхното декоративно-плоскостно изграждане. 4.Има знания   за пропорции и положения на човешката глава и човешката фигура.5. Умее да композира чрез прилагане принципите на комбинаториката. 6.Умее да изразява  спецификата на композицията  в отделните видове и жанрове на изобразителното изкуство -рисуване на натюрморт, на портрет,на пейзаж,пластична композиция ,проект за знак на фирма(лого дизайн),рисуване на абстракции и т.н.
III .История на изкуството: 1.Изкуството на Новото време.2.Модерно изкуство.3. Съвременно изкуство.
Отличен 6-компоненти от I и II са отлично овладени и се прилагат старателно.Задълбочени знания по компонент III.

Много.добър 5 - компоненти от I и II се владеят много добре, като се допускат малки неточности и се прилагат старателно. Добри познания по компонент III.

Добър 4 -компоненти от I и II се владеят , но се прилагат без нужното старание. Повърхностни знания по компонент III.

Среден 3-компоненти от I и II не са цялостно овладяни и не се прилагат с нужното старание.Незадоволителни знания по компонент III.

Слаб 2-няма знания по компоненти от I и II и не може да ги прилага. Няма  минимум знания по компонент III.

За оформяне на годишния успех в 7 клас, освен текущите оценки  се допуска и оценяване чрез тест от платформата shkolo ,както и тестовете от учебника .

